Hei, Sid Roth tässä.
Tervetuloa maailmaani, joka on luonnollisesti yliluonnollinen.
Vieraani alkoi antautua yhä enemmän Jumalalle saatuaan profetian.
Hän saavutti kiehumispisteen, kun Jumalan tuli, -
joka tuntui tuhatvolttiselta sähkö- iskulta, meni hänen kehonsa läpi.
Sitä jatkui kuuden viikon ajan.
Kun hän kertoo kokemuksestaan, sama tai vielä suurempi tuli -
tulee monien katsojien elämään.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Toivotetaan tervetulleeksi tärkein vieraamme Pyhä Henki.
Tervetuloa, Pyhä Henki. Ilman Sinua emme ole mitään.
Tämä ei ole mitään nöyristelyä, me tiedämme sen, -
mutta Sinun kanssasi mikään ei ole mahdotonta.
Hayley Braun on Bethel School of Ministryn kurssinjohtaja.
Vuonna 2019 hän oli eräässä kokouksessa.
Profeetta sanoi aivan yhtäkkiä, -
kun Hayley hiipi paikalle myöhässä kenenkään huomaamatta: -
"Hei, Braun! Missä olet, profeetta?"
Kerro lyhyesti ihmispelostasi.
Kun sinua katsoo nyt, ei uskoisi, että kärsit siitä.
Ennen tuota hetkeä olin ollut palvelutyössä lähes 10 vuotta.
Olin palvellut koulumme palvelutyössä.
Mitä pidemmälle menin työssä, sitä pahemmin kärsin ihmispelosta.
Kun Herra antoi minulle suosiotaan, pelko otti minusta vahvemman otteen.
Se piinasi minua ennen esiintymistä, sen aikana ja sen jälkeen.
Pätevä sanavalinta. Piinasi. Vihollinen piinaa meitä.
Jos sinua piinataan, se ei tule Jumalasta. Jatka, ole hyvä.
Juuri niin. Koska kärsin pelosta ja tein kokoaikaista palvelutyötä, -
paloin loppuun. Kehoni ei jaksanut enää. Virukset uuvuttivat minut.
Minulla oli vyöruusu ja mononukleoosi.
Elämässäni oli rankka vaihe, perheen- jäsenet saivat ikäviä diagnooseja.
Hiivin tuohon kokoukseen myöhässä... - Muuten, mistä aksenttisi tulee?
Olen eteläafrikkalainen. - Onpa kiva aksentti.
Hiivin sinne pipo päässä. Hiukseni olivat likaiset. Minulla on kolme lasta.
Silloin Michael sanoi nimeni: "Hayley Braun, missä olet, profeetta?"
Ajattelin, että olen pulassa. Hän sanoi: "Tule lavalle.
Oletko valmis sanomaan loukkaavia asioita, jos Jumala niin haluaa?"
Ajattelin, että halusin koko sydämestäni sanoa kyllä, -
mutta ihmispelon vuoksi kamppailin jatkuvasti sanoakseni kyllä Herralle.
Lavalle mennessäni ajattelin: "Haluan sanoa kyllä, mutta en voi.
En tiedä, miten voin sanoa kyllä." Profeetta sanoi: -
"Sisälläsi on jyrinä, joka pitää vapauttaa, ja ihmispelon pitää kuolla."
Ihmispelko vaivaa monia ihmisiä.
Luulin aluksi, että se oli epävarmuutta ja torjutuksi tulemisen pelkoa, -
mutta silloin ymmärsin, että kaikki epävarmuus minussa oli ihmispelkoa.
Halusin pitää sekä ihmiset että Jumalan tyytyväisinä.
Antauduin tuolle sanalle ja armolle ja sanoin: "Herra, on suuri ihme, -
jos kaadun lattialle ja pelko poistuu. Olen taistellut sen kanssa 29 vuotta -
ja tehnyt parhaani omassa voimassani, mutta en voi voittaa tätä taistelua.
Antaudun tälle sanalle." Herra vastasi minulle siinä hetkessä: -
"Siinä tapauksessa tarvitsen kilpesi. Anna minulle ihmispelon suojakilpi."
Vastasin: "Jos annan sinulle sen, oletko Sinä minun suojakilpeni?"
Herra vastasi: "Hayley, minä olen suojakilpesi."
Seuraavat kolme kuukautta... Kun nousee lattialta -
tuollaisen kokemuksen jälkeen, toivoisi olevansa täysin vapaa.
Luulen, että moni haluaisi olla vapaa tuossa hetkessä.
Tiesin, että jokin oli muuttunut. Tiesin saaneeni siemenen, -
ja jos kastelisin Jumalan antamaa siementä ja ottaisin armon vastaan, -
jotain voisi tapahtua, ja Jumala voisi tehdä jotain.
Seuraavat kolme kuukautta sanoin Jumalalle päivittäin: -
"Herra, annan Sinulle ihmispelon kilven." - Moni olisi luovuttanut -
ja todennut, että Jumala sanoi jotain, mutta se ei tapahtunutkaan.
Miksi pidit siitä kiinni? - Koska haluan Jumalaa enemmän kuin mitään muuta.
Nyt minua alkaa itkettää. Koen Herran todella herkästi.
Tämä kuulostaa tosi oudolta, mutta kuulin 4-vuotiaana -
kertomuksen Mariasta, ja siinä oli minusta järkeä.
Maria lupasi Herralle synnyttää Jeesuksen, tulevan Messiaan.
Sitten ihmispelko tuli elämääni. Vastustus oli todella kovaa.
Sen tarkoitus oli estää sinua täyttämästä Jumalan suunnitelmaa.
Kolme kuukautta myöhemmin, tammikuun 14. päivänä vuonna 2020 -
tapahtui jotain. Kerro siitä. - Olin koko ajan antanut kilpeäni Herralle.
Se oli hurja päivä. Jouduin jatkuvasti luopumaan ihmispelon kilvestäni -
ja pyytämään Jumalaa avuksi. Sanoin sen tuona päivänä monta kertaa.
Menin koulumme luokkahuoneeseen. Johdin yliluonnollisen palvelun kurssia.
Pyhä Henki oli juuri tullut väkevästi kotiryhmien johtajakoulutuksessa.
Normaalin koulutuksen aikana rukoilin, että eläisimme vain yhden asian, -
tyhjän ristin ja tyhjän haudan vuoksi, ja jokin huoneessa räjähti.
Juoksin pääauditorioon, jonne oli kokoontunut koko koulun väki.
Halusin julistaa tätä, koska Jumala oli tehnyt jotain niin voimallista.
Tein julistuksen, mutta mitään ei tapahtunut.
Ajattelin, että olin kuitenkin yrittänyt parhaani.
Tauolla opiskelijat tutkivat herätyksiin liittyneitä esineitä.
Bill Johnson oli opettanut herätysten historiasta.
Tulin alas lavalta ajatellen, että päiväni oli pulkassa, -
mutta näin väläyksen itsestäni laskemassa käsiäni opiskelijoiden ylle.
Tiesin heti, etten voinut vastustaa Herraa.
Menin rukoilemaan yhden huoneessa seisovan opiskelijan puolesta, -
ja Jumalan voima iski minuun, ja kehoni läpi kulki kuin sähkövirta.
Jumalan tuli iski olkapäihini ja käsivarsiini, -
ja tuo sama voima iski käsistäni ja alkoi koskettaa ihmisiä.
Pyhä Henki valtasi minut, enkä enää tiennyt, missä olin ja mitä tein.
Kolmen tunnin kuluttua havahduin. Olin hikoillut vaatteeni läpimäriksi.
Luulin, että se onnistuu vain rumpaleilta.
Vaatteeni olivat läpimärät, koska ylläni oli ollut tuli.
Muut joutuivat kantamaan minut huoneesta ja ajamaan minut kotiin.
Tuli heikkeni vähän pariksi tunniksi, mutta kun kerroin siitä miehelleni, -
se vahvistui taas. Sitä jatkui kuusi viikkoa. - Kuusi viikkoako?
Vaihteliko kokemus jonkin verran vai pysyikö se koko ajan vahvana?
Se vaihteli, mutta tunsin koko ajan Hengen värähtelyn veressäni.
Ihmispelko oli poissa. Minua ei olisi voinut vähempää kiinnostaa, -
mitä mieltä ihmiset olivat, koska Jumala oli niin väkevästi läsnä.
Sinä vapauduit. Mainosten jälkeen haluan kuulla niistä ihmisistä, -
joiden elämän Hayleyn tulikaste on muuttanut, -
ihmispelosta vapautumisesta aitoihin ihmeisiin. Jatkamme pian.
Monet ohjelman katsojat ovat kokeneet ihmeitä.
Vapauduin kokaiiniriippuvuudesta. Katsoin yhden ohjelmasi, -
rukoilin ja paranin! Ennen sitä olin käyttänyt kokaiiniin miljoonia.
Nyt minulla on palvelutyö. Tuo yksi jakso muutti elämäni täysin.
Jos ohjelma on koskettanut sinua, kerro todistuksesi tässä osoitteessa.
Yliluonnollista-ohjelma jatkuu.
Hayley, tuo tulikaste oli sinulle melkoinen kokemus.
Kerro kirkkauden vuodatuksesta ja siitä, mitä tapahtui.
Ensinnäkin tuon kohtaamisen aikana en voinut vastata kenellekään -
tai kertoa, mitä tapahtui. Koulumme opiskelijat tulivat kertomaan: -
"En tiedä, mitä tapahtui, mutta ihmispelko lähti minusta", -
tai: "Vapauduin epävarmuudesta". En pystynyt edes vastaamaan heille.
Kun olen kohtaamisen jälkeen kertonut siitä ihmisille, -
äitini on saanut tuoreen Pyhän Hengen kasteen.
Kuulumme metodistikirkkoon, ja Jumala on toiminut siellä väkevästi.
Kävin äskettäin Etelä-Afrikassa.
Palvelin eräässä seurakunnassa, ja pastorin 7-vuotias poika -
kulki ympäriinsä huoneessa, kun rukoilin ihmisten puolesta.
Ihmiset kaatuivat ja kohtasivat selvästi Herraa väkevästi.
Poika sanoi isälleen haluavansa toimia Jumalan kanssa sillä tavalla.
Viikkoa myöhemmin isä toi pojan Jumalan kohtaamiskokoukseen.
Hän tunsi, että joku nyki häntä takista. Poika halusi rukoilla ihmisten puolesta.
Poika alkoi liikkua huoneessa samalla tavalla, ja ihmiset kohtasivat Jumalaa.
7-vuotias rukoili ihmisten puolesta ja profetoi heille tarkasti.
Oliko hän ennen profetoinut? - Ei tuossa mittakaavassa julkisesti.
Hänen elämässään oli tapahtunut todella selkeä muutos.
Tyttäreni on vammainen eikä puhu. Kun kohtasin itse Jumalan, -
makasin lattialla ja lauloin Jumalan pyhyydestä.
2,5-vuotias tyttäreni, joka ei ollut ennen puhunut, alkoi sanoa "pyhä".
Hän puhui ensi kertaa, ja hänen ensimmäinen sanansa oli "pyhä".
Äitinä et varmaan voi pyytää enempää. - En tosiaan.
Hayley, tiedämme, että monet uskovat huutavat: -
"Jumala, näytä minulle kirkkautesi. Jumala, lähetä tulesi."
Voimmeko tehdä jotain, jotta se tulisi nopeammin?
Hyvä kysymys. Kohtasin Herran valtaistuimellaan lentokentän keskellä.
Näin kultaisia palloja täynnä öljyä, ja niitä tippui ja valui alas.
Herra sanoi: "Monet anovat tulta, mutta haluan lähettää öljyn."
Kysyin: "Miksi öljyn? Me haluamme tulen!"
Herra sanoi: "Haluan ylläpitää tulta. Kolmannen asteen herätys tulee, -
ja haluan vuodattaa öljyni morsiamen ylle ja valmistella sitä -
kestävää tulta varten, ei vain hetkellistä kirkkauden loistetta varten.
Haluan tuoda tuleni liikehdinnän kaikkialle maailmaan."
Kysyin: "Miksi öljy?" Herra sanoi: "Morsian on valmisteltava."
Tutkin, mitä Raamattu sanoo öljystä, ja kertomus Esteristä nousi esiin.
Häntä kylvetettiin öljyssä vuosi. Sen tarkoitus oli poistaa -
vaikeuksien jäljet ja valmistaa häntä menemään kuninkaan eteen.
Minusta tämä on kutsu meille. Öljy ei ole mikään asia, -
vaan Pyhän Hengen persoona. Hän haluaa tulla valmistamaan meitä -
tulensa vuodatukseen kauneudellaan ja rakkaudellaan.
Jos ajatellaan asiaa käytännöllisesti, mitä me voimme tehdä?
Ilmestyskirjan mukaan öljy tarkoittaa pyhien rukouksia.
Minusta nyt on aika hylätä maalliset asiat ja se, mitä tiedämme, -
ja ottaa vastaan ne uudet asiat, joita Jumala tekee. Rukous -
ja Jumalan sydämen palvelutyö ovat käytännön asioita, joita voimme tehdä.
Minusta Hän haluaa, että lähdemme prosessiin ja alamme rukoilla.
Rukous kuvastaa uskoa johonkin suurempaan, joka on tulossa.
Ihmisen Poika etsii uskon ihmisiä, -
jotka tarttuvat Jumalan Sanaan ja lähtevät mukaan uuteen liikkeeseen.
Arvatkaa mitä?
Hayleyn puhuessa Esterin kirjasta minulle tuli mieleen eräs asia.
Minusta Ester edustaa tavallaan lopunajan seurakuntaa.
Tiedättekö, mitä Ester teki? Vaikka hän oli juutalainen, -
näen hänen edustavan tietynlaista pakanaseurakuntaa.
Mikä Esterin tehtävä oli sen jälkeen, kun häntä oli kylvetetty öljyssä?
Hän pelasti juutalaiset, ja sen jälkeen maahan puhkesi suuri herätys.
Hayley, Jumala on kertonut minulle ja muille ihmisille, -
että juutalaisten keskuuteen tulee suuri Pyhän Hengen liikehdintä -
niin Israelissa kuin kaikkialla maailmassa, missä heitä on.
Alkuseurakunnassakin juuri juutalaiset -
veivät lipun tai manttelin ei-juutalaisille.
Vielä kerran juutalaiset tulevat palamaan -
tulta Jeesuksen vuoksi.
Ja pakanaseurakunnan tehtävä on rukoilla juutalaisten puolesta -
ja johdattaa juutalaiset Messiaan luo.
Vain harvat ei-juutalaiset pitävät tätä yhtenä tärkeimmistä kutsuistaan.
Kun juutalaiset ja ei-juutalaiset tarttuvat toisiaan kädestä, -
maailmaan tulee ennennäkemätön kirkkauden vuodatus.
Mainosten jälkeen Hayley saa opettaa -
ja vuodattaa tulen ja kirkkauden. Sen pystyy siirtämään ihmiseltä toiselle.
Oletteko valmiit? Tiedän, että olette. Nähdään kohta!
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
On suuri etuoikeus opettaa teitä.
Minulle on suuri kunnia saada puhua Jumalan lapsille -
sekä täällä että tv-ruudun takana.
Olette täällä, koska olette nälkäisiä ja haluatte enemmän Jumalaa.
Kun rukoilin tämän hetken ja kutsun puolesta, -
Herra sanoi: "Sano kansalleni, että siirrän teidät lähemmäs sydäntäni.
Haluan kohdata heitä enemmän kuin he haluavat kohdata minua.
Tein tien sinne, missä tietä ei ole, korotan laaksot ja lasken vuoret alas.
Poikani Jeshua, Jeesus on poistanut -
jokaisen esteen, joka on ollut edessänne."
Tämä ihana Pyhä Henki, jonka saamme ottaa vastaan, -
oli ennen yhden ihmisen yllä kerrallaan jotain tiettyä tehtävää varten.
Jakeessa Joel 2:28 sanotaan, että Hän vuodattaa Hengen kaiken lihan ylle, -
miesten ja naisten, orjien ja vapaiden. Tällainen Kuninkaamme on.
Luukkaan luvussa 11 juuri ennen jaetta 13 puhutaan -
pyytämisestä, etsimisestä ja kolkuttamisesta. Luukas sanoo, -
että meidän pitää olla sinnikkäitä ja nälkäisiä. Tuo nälkä on täällä tänään.
Se on sisimmässänne, ja siksi tulitte tähän hetkeen ja Jumalan eteen.
Jakeessa Luuk. 11:13 sanotaan, -
että jos tavallinen lapsi pyytää maalliselta isältään kalaa, -
isä ei anna hänelle käärmettä, -
ja jos poika pyytää munaa, isä ei anna hänelle skorpionia.
Jos maalliset isämmekään eivät antaisi meille pahoja asioita, -
miten paljon ennemmin taivaallinen Isämme antaa Pyhän Hengen niille, -
jotka sitä pyytävät?
Miten paljon ennemmin Hän antaa Pyhän Hengen lahjan sitä pyytäville?
Monet ajattelevat, että vain erityiset ihmiset voivat saada Pyhän Hengen, -
että se vaatii tietynlaisen lahjan tai että meidän on oltava ainutlaatuisia.
Ajattelin ennen, ettei Jumala käyttäisi minua, ellen olisi täydellinen, -
ja kun olisin johtaja, minussa ei olisi heikkoutta ja olisin aina valmis.
Totuus on, että olen tässä johtajana, joka rakastaa Herraa, -
ja tarvitsen Häntä yhä. Olen yhä täysin riippuvainen Hänestä, -
koska olen saviruukku, mutta mitä Hän tekee saviruukuilla?
Hän ei käytä kultaruukkuja, jotka ovat täynnä kauniita koristeita, -
vaan pieniä saviastioita, joissa saattaa olla säröjä.
Niillä voi olla rankka menneisyys ja niissä voi olla vikoja.
Mitä Hän tekee noilla astioilla, jotka antautuvat Hänen käyttöönsä?
Hän täyttää ne kirkkaudellaan. Niin Hän sanoo.
Herra kaipaa saada osoittaa kirkkautensa särkyneelle maailmalle.
Ehkä joukossanne on joku, joka ei tunne tuollaista Jumalaa.
Ehkä olet aina pitänyt Jumalaa Isänä, jolla on kädessään vihko, -
johon Hän merkitsee, oletko hyvä vai paha, onnistuitko vai et.
Hän on kuin arvosteleva kivihahmo. Se Isä, jonka tunnen, ei ole tuollainen.
Luulin, että tuo piinaava sisäinen ääni oli Isä, -
joka yritti parannella minua, mutta ei, se on veljien syyttäjä, -
vihollinen, paholainen. Hän kertoo meille, että olemme epäonnistuneet, -
mutta kun Jeesuksen veri tulee yllemme ja Hän tulee elämäämme, -
meistä tulee uusi luomus. Vanha on mennyt pois ja uusi tullut tilalle.
Meistä tulee astioita, joissa Hänen kirkkautensa pysyy ja lepää.
Tiedän, että moni ei tunne tällaista Jumalaa, ja haluan kertoa teille, -
että Jeesus Kristus, Jeshua, Messias voi tulla teidänkin luoksenne tänään.
Haluan kertoa, että kun Hän tulee elämääsi, Hän muuttaa kaiken.
Hänen verensä ei vain korjaile sinua, vaan se pesee sinut lumivalkoiseksi.
Sinusta tulee uusi luomus. Raamatun mukaan että vanha ihmisesi -
ristiinnaulitaan Kristuksen kanssa ja herätetään kuolleista, 2. Kor. 5.
Saat uuden elämän, jota elää Jumalaa varten, yltäkylläisen elämän.
Jos olet tuossa tilanteessa, rukoile kanssani tämä rukous.
"Jeesus, tulen luoksesi tietäen, että olen syntinen."
Toistakaa perässäni: "Tulen luoksesi tietäen, että olen syntinen.
Tarvitsen sitä, että veresi pesee minut puhtaaksi. Jeesus, tee minut uudeksi.
Tule elämääni Pelastajanani.
Pelasta minut synnistäni ja tee minut uudeksi.
Pyhä Henki, otan Sinut vastaan.
Tule ja kasta minut uudesti kirkkaudellasi ja tulellasi.
Jumala, aseta minut erilleen tätä maailmanaikaa varten. Aamen."
Ohjelma-aikamme on lopussa, mutta ruudulla näkyvästä osoitteesta -
voit katsoa jakson loppuosan (ilman suomenkielistä tekstitystä).
Saat kokea tulen, kun Hayley rukoilee Pyhän Hengen öljyn -
yliluonnollista vuodatusta yllesi. Valmistaudu saamaan ihmeesi.
Sama kirkkaus, joka oli studiossamme, täyttää kotisi.
Tuntuuko, ettei sinua rakasteta? Toivotko, ettet olisi syntynyt?
Tuntuuko, että maailma olisi parempi paikka ilman sinua?
Totuus on, että joku rakastaa sinua syvästi.
Hän tiesi sinusta kaiken ennen aikojen alkua ja varasi sinulle siunauksen.
Hän on laskenut jokaisen kyyneleen, jonka olet vuodattanut.
Hän on iloinnut jokaisesta ilon hetkestäsi.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa ja otti sinut perheeseensä -
jo ennen luomista. Hän on hoitanut sinua syntymäsi hetkestä asti.
Hän julistaa, että sinut on tehty ylen ihmeellisesti.
Hänellä on enemmän ajatuksia sinua kohtaan kuin rannalla hiekanjyviä.
Vaikka vanhempasi unohtaisivat tai hylkäisivät sinut, Hän ei sitä tee.
Hän on sinulle todellinen Isä. Hän on valinnut sinut -
olemaan Poikansa kaltainen, jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei koskaan hylkää sinua.
Hän lupaa, että jos lähestyt Häntä, Hänkin lähestyy sinua.
Haluaisimme kertoa sinulle lisää Hänestä. Lataa ilmaiseksi kirja -
They Thought for Themselves ruudulla näkyvästä osoitteesta.
Ensi viikolla ohjelmassa: -
Tiesitkö, että saat näkyjä Jumalalta joka päivä?
Jumala yrittää puhua meille uniemme kautta, mutta moni ei huomaa sitä, -
koska vihollisen eksytys on sokaissut meidät.
Olen tohtori Charles Fox. Liity seuraani ensi viikolla, -
niin opit, miten voit luoda ilmapiirin, jossa Jumala ilmaisee itsensä -
yöllisissä näyissäsi. Valmistaudu huomaamaan ja tuhoamaan -
eksytyksen henki ja väärennökset unissasi.
Suomennos: Anni Lähteenmäki